**ΠΡΟΣΚΛΗΣΗ ΚΑΙ ΟΡΟΙ ΣΥΜΜΕΤΟΧΗΣ**

**ΣΤΟ 3ο ΦΕΣΤΙΒΑΛ ΜΑΘΗΤΙΚΩΝ ΤΑΙΝΙΩΝ**

Το [Δίκτυο Κινηματογραφικής Εκπαίδευσης](https://peanatolikithessal.wixsite.com/cinemaeducation) της Περιφερειακής Διεύθυνσης Κεντρικής Μακεδονίας προσκαλεί μαθητές/τριες της Α/Θμιας και Β/Θμιας Εκπαίδευσης (διαμέσου των εκπαιδευτικών και των φοιτητών/τριών του Τμήματος Κινηματογράφου του ΑΠΘ) να υποβάλουν ταινίες μικρού μήκους προκειμένου να προβληθούν στο 3ο Φεστιβάλ Μαθητικών Ταινιών που θα διεξαχθεί στις 26 & 27 Μαΐου 2024 στη Θεσσαλονίκη στον Κινηματογράφο Ολύμπιον.

Σκοπός του φεστιβάλ είναι να προβάλει και να αναδείξει τις ταινίες των παιδιών & νέων - επίδοξων κινηματογραφιστών - οι οποίοι στη διάρκεια της χρονιάς έχουν εργαστεί σε οργανωμένα προγράμματα της Παιδαγωγικής του Κινηματογράφου με τους φοιτητές/τριες του Τμήματος Κινηματογράφου του ΑΠΘ και με τους/τις εκπαιδευτικούς των σχολείων.

Επιπλέον στόχος είναι τα παιδιά/νέοι να έχουν την ευκαιρία να παρακολουθήσουν τις κινηματογραφικές τους δημιουργίες στη μεγάλη οθόνη, γνωρίζοντας μία μοναδική κινηματογραφική εμπειρία, πιθανόν καθοριστική για το μέλλον τους ως δημιουργοί ή θεατές. Σημειώνεται ότι το φεστιβάλ δεν έχει διαγωνιστικό χαρακτήρα.

**Προϋποθέσεις συμμετοχής ταινιών**

Οι ταινίες που θα υποβληθούν, δεν πρέπει να υπερβαίνουν τα 12 λεπτά (animation 20 λεπτά) μαζί με τους τίτλους αρχής και τέλους.

Είναι αποδεκτά όλα τα κινηματογραφική είδη (μυθοπλασία, ντοκιμαντέρ, animation) αρκεί να τηρούνται τα βασικά χαρακτηριστικά μιας κινηματογραφικής αφήγησης. Οι θεματικές είναι ανοιχτές, ενώ θα αποκλείονται ταινίες που αναπαράγουν ρατσιστικές, σεξιστικές αντιλήψεις ή θα εμπεριέχουν ρητορική μίσους ή σκηνές βίας.

Επιπλέον, δε θα γίνονται αποδεκτές παρουσιάσεις σε μορφή ppt. Για τις παρουσιάσεις θα οργανωθεί ξεχωριστή Ημερίδα, μετά το Φεστιβάλ όπου θα έχουν την ευκαιρία τα σχολεία, να παρουσιάσουν τις δραστηριότητες/ προγράμματά τους σε μορφή ppt.

**Τεχνικά στοιχεία ταινιών**

**Export  σε αρχείο:**

## Η264

Αναλογία εικόνας: 1920Χ1080

Bitrate:  >10Mb/s- ΜΑΧ 25Mb/s

Frame per Second: 24 or 25

Ήχος: 24-bit 48kHz stereo.

Προτείνεται να αποφεύγετε τα αρχεία AVI. Στην περίπτωση χρήσης ξένης γλώσσας στους διαλόγους θα πρέπει να υπάρχουν υπότιτλοι στα ελληνικά.

**Αίτηση Συμμετοχής**

Όσοι/ες ενδιαφέρονται να συμμετέχουν στο Φεστιβάλ, παρακαλούμε να συμπληρώσουν την παρακάτω φόρμα συμμετοχής: <https://forms.gle/XervYpCfpHvkQDyk7> **μέχρι τις 3 Μαΐου 2024.**

Απαραίτητη προϋπόθεση συμμετοχής είναι η έγγραφη συγκατάθεση των γονέων ΟΛΩΝ των μαθητών/τριών που συμμετείχαν στην δημιουργία της ταινίας. Μετά τη συγκέντρωση των εντύπων συγκατάθεσης από τους γονείς, παρακαλούμε όπως αποσταλεί στο email του Δικτύου η βεβαίωση του διευθυντή/ντριας που θα βεβαιώνει ότι έχει συγκεντρώσει υπογεγραμμένα τα έντυπα συγκατάθεσης των γονέων/κηδεμόνων που θα φυλαχθούν στο αρχείο του σχολείου (Τα σχετικά έγγραφα επισυνάπτονται).

Όσα σχολεία συνεργάζονται με φοιτητές του τμήματος Κινηματογράφου δεν χρειάζεται να δώσουν στους γονείς εκ νέου, έντυπα συγκατάθεσης.

Τα μέλη του Περιφερειακού Θεματικού Δικτύου Κινηματογραφική Εκπαίδευση που έχουν ήδη αποστείλει τα έντυπα συγκατάθεσης των γονέων/κηδεμόνων στη συντονιστική επιτροπή του Δικτύου δεν χρειάζεται να στείλουν βεβαίωση του/της διευθυντή/ντριας

**Αποστολή ταινιών**

Προκειμένου να είναι έγκαιρη η αίτηση συμμετοχής σας, παρακαλούμε όπως αποσταλεί η ταινία σας μέσω **we transfer** ή κάποιου **συνδέσμου** στο email του δικτύου [diktyocinemaeducation@gmail.com](mailto:diktyocinemaeducation@gmail.com) **μέχρι τις 14 Μαΐου 2024.** Μαζί με το αρχείο της ταινίας πρέπει να αποσταλεί και μία περίληψη της ταινίας (μέγιστο 100 λέξεις)

**Συμμετοχές που δεν θα στείλουν το αρχείο της ταινίας, την περίληψη έως την καταληκτική ημερομηνία (14 Μαΐου 2024) δεν θα γίνουν δεκτές. Επίσης δεν θα γίνουν δεκτές συμμετοχές, εάν δεν έχουν αποσταλεί τα έντυπα συγκατάθεσης των γονέων ή έγγραφο συναίνεσης του/της διευθυντή/ντριας της σχολικής μονάδας.**

Για οποιεσδήποτε ερωτήσεις ή περαιτέρω πληροφορίες, μην διστάσετε να επικοινωνήσετε μαζί μας στο [diktyocinemaeducation@gmail.com](mailto:diktyocinemaeducation@gmail.com)

Ευχαριστούμε για το ενδιαφέρον σας και ανυπομονούμε να σας υποδεχθούμε στο φεστιβάλ μας!

Με εκτίμηση,

**Η συντονιστική Επιτροπή του Δικτύου**